8

รายงานการประชุมสภา อบต.ชะอวด
สมัยสามัญ สมัยที่ 3ประจำปี 2558(ครั้งที่ 2)
วันที่ 26 สิงหาคม 2558 เวลา 09.30 น.
ณ ห้องประชุมสภาองค์การบริหารส่วนตำบลชะอวด
 (สวนสมเด็จเจ้าฟ้าจุฬาภรณ์)
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายวิเชียร  สงเสน
	ประธานสภา อบต.
	วิเชียร  สงเสน
	

	2
	นายวิรัตน์  ชูเขียน
	รองประธานสภา อบต.
	วิรัตน์  ชูเขียน
	

	3
	นายธนากร  อุ่นสุข
	ส.อบต.หมู่ที่ 9
	ธนากร  อุ่นสุข
	

	4
	นายนิพนธ์  สุขขนาน
	ส.อบต.หมู่ที่ 3
	นิพนธ์  สุขขนาน
	

	5
	นายเสถียร  วันรัตน์
	ส.อบต.หมู่ที่ 3
	เสถียร  วันรัตน์
	

	6
	นายประภาส  แนมใส
	ส.อบต.หมู่ที่ 10
	ประภาส  แนมใส
	

	7
	นายประภาศ  อินทร์ศวร
	ส.อบต.หมู่ที่ 4
	ประภาศ  อินทร์ศวร
	

	8
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน
	

	9
	นายประไพ  คงทอง
	ส.อบต.หมู่ที่ 2
	ประไพ  คงทอง
	

	10
	นายทวี  ภารชาตรี
	ส.อบต.หมู่ที่ 5
	ทวี  ภารชาตรี
	

	11
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง
	

	12
	นางสุจินต์  ทองอำนาจ
	ส.อบต.หมู่ที่ 6
	สุจินต์  ทองอำนาจ
	

	13
	นายสุวิทย์  รักรอด
	ส.อบต.หมู่ที่ 7
	สุวิทย์  รักรอด
	

	14
	นายอดุล  หนูเดช
	ส.อบต.หมู่ที่ 4
	อดุล  หนูเดช
	

	15
	นายรณรงค์  เกื้อสังข์
	ส.อบต.หมู่ที่ 1
	รณรงค์  เกื้อสังข์
	

	16
	นายเล็ก  สุขเนาวรัตน์
	ส.อบต.หมู่ที่ 1
	เล็ก  สุขเนาวรัตน์
	

	17
	นายปรีดี  จันทร์แก้ว
	ส.อบต.หมู่ที่ 2
	ปรีดี  จันทร์แก้ว
	

	18
	นายสมบูรณ์  จันทร์แก้ว
	ส.อบต.หมู่ที่ 7
	สมบูรณ์  จันทร์แก้ว
	

	19
	นายจรุง  ปิยวิทย์
	ส.อบต.หมู่ที่ 9
	จรุง  ปิยวิทย์
	

	20
	นายคำนึง  จันทร์คง
	เลขานุการสภา อบต.
	คำนึง  จันทร์คง
	


ผู้ไม่มาประชุม
	ลำดับที่
	ชื่อ-สกุล
	ตำแหน่ง
	หมายเหตุ

	1
	นายโสพล  สงสว่าง
	ส.อบต.หมู่ที่ 8
	


ผู้ที่เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว
	

	2
	ส.ต.อ.ยงยศ  ดำมี
	รองนายก อบต.
	ยงยศ  ดำมี
	

	3
	นายชาญณรงค์  สมทอง
	เลขานุการ นายก อบต.
	ชาญณรงค์  สมทอง
	

	4
	นายสุพจน์  สายฟอง
	ผู้อำนวยการกองช่าง
	สุพจน์  สายฟอง
	

	5
	นายจรัส   นิลทะรัตน์
	หัวหน้าสำนักงานปลัด
	จรัส   นิลทะรัตน์
	

	6
	นางเพ็ญศรี  ดวงจันทร์
	หัวหน้าส่วนการศึกษา
	เพ็ญศรี  ดวงจันทร์
	

	7
	นางนงรัตน์  ชุมทอง
	จนท.วิเคราะห์นโยบายฯ
	นงรัตน์  ชุมทอง
	


	
เปิดประชุม
	
เวลา 09.30 น.
เมื่อถึงเวลาประชุม สมาชิกสภา อบต. พร้อมครบองค์ประชุม 

	นายคำนึง  จันทร์คง
เลขานุการสภาฯ
	เชิญประธานสภา อบต.จุดธูปเทียนบูชาพระรัตนตรัย

	ระเบียบวาระที่ 1
	เรื่องที่ประธานแจ้งให้ทราบ
-เชิญทุกท่านร่วมงานบำเพ็ญกุศลศพ นางเจี้ยว  จันทร์แก้ว ซึ่งเป็นย่าของคุณปรีดี  จันทร์แก้ว ส.อบต.หมู่ที่ 2 ในวันนี้ ช่วงค่ำ อบต.เป็นเจ้าภาพสวดพระอภิธรรมฯ ณ บ้านคลองทราย หมู่ที่ 2 ต.ชะอวด ครับ

	ระเบียบวาระที่ 2
	รับรองรายงานการประชุมสภา อบต.ชะอวด สมัยสามัญ สมัยที่ 3 ประจำปี พ.ศ.2558 (ครั้งที่1) วันที่ 14 สิงหาคม 2558

	นายวิเชียร  สงเสน
ประธานสภา
	เชิญประธานกรรมการตรวจรายงานการประชุมสภาฯ ครับ

	นายเล็ก  สุขเนาวรัตน์
ประธานกรรมการฯ
	ท่านประธานสภา และ ส.อบต.ชะอวดทุกท่าน
คณะกรรมการตรวจรายงานการประชุมสภาฯ ได้ตรวจแล้วเห็นว่าดำเนินการไปครบถ้วน ถูกต้องแล้วครับ

	นายวิเชียร  สงเสน
ประธานสภา
	· สมาชิกสภา ท่านใดจะแก้ไข เพิ่มเติมอะไรบ้าง เชิญครับ
· เมื่อไม่มี ถือว่า ที่ประชุมรับรอง


	มติที่ประชุม
	รับรองเป็นเอกฉันท์


	ระเบียบวาระที่ 3
	การพิจารณาญัตติร่างข้อบัญญัติงบประมาณฯ ประจำปีงบประมาณ
พ.ศ.2559

	
	· วาระที่2 ขั้นแปรญัตติ
· วาระที่ 3 ขั้นลงมติ 

	นายวิเชียร  สงเสน
ประธานสภา
	· วาระที่ 2 ขั้นแปรญัตติไม่มีผู้ใดเสนอคำขอแปรญัตติ และบันทึกคณะกรรมการแปรญัตติฯ เสนอให้คงไว้ตามร่างเดิม ครับ
· วาระที่ 3 ขั้นลงมติ
· องค์ประชุม 18 คน
· ใช้วิธีเปิดเผย ยกมือขึ้นพ้นศีรษะ
· ต่อไปขอถามมติสภาฯ สมาชิกสภาฯ ท่านใดเห็นชอบ ให้ตราข้อบัญญัติงบประมาณฯ พ.ศ.2559 ขอให้ยกมือ ครับ


	มติที่ประชุม
	เห็นชอบเป็นเอกฉันท์


	ระเบียบวาระที่ 4
	ญัตติการพิจารณาให้ความเห็นชอบร่างแผนพัฒนา อบต. 3 ปี 
(พ.ศ.2558 – 2560เพิ่มเติม) ฉบับที่ 1

	นายวิเชียร  สงเสน
ประธานสภา
	เชิญท่านนายกอบต. ชี้แจงในญัตติดังกล่าว ครับ


	นายบุญฤทธิ์  แคล้วแก้ว
นายกอบต. ชะอวด
	ท่านประธานสภา  ส.อบต ชะอวด ทุกท่าน
        ตามที่กระผมได้เสนอญัตติดังกล่าว ด้วยเหตุผลและความจำเป็นในการจัดทำแผนพัฒนา 3 ปี (พ.ศ.2558 – 2560) (เพิ่มเติม) ฉบับที่ 1 นั้น เนื่องจาก อบต.ชะอวด มีความต้องการและความจำเป็นเร่งด่วน ที่จะต้องดำเนินการในภารกิจที่เพิ่มขึ้น และจำเป็นต้องจัดเตรียมโครงการบรรจุรองรับในแผนพัฒนา 3 ปี (พ.ศ.2558 – 2560) เพิ่มเติม ฉบับที่ 1 ทั้งนี้ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และผ่านการดำเนินการของคณะกรรมการสนับสนุนการจัดทำแผนฯ ผ่านการพิจารณาคณะกรรมการพัฒนา อบต.ชะอวด และให้ผู้บริหารเสนอร่างแผนพัฒนา อบต. 3 ปี ที่เพิ่มเติมต่อสภา อบต. ให้ความเห็นชอบก่อน แล้วผู้บริหาร อบต.อนุมัติ และประกาศใช้แผนฯ ต่อไป สำหรับรายละเอียดโครงการในแผนพัฒนา 3 ปี (พ.ศ.2558 – 2560) เพิ่มเติม ฉบับที่ 1 ดังที่อยู่ในมือทุกท่านแล้ว ครับ

	นายวิเชียร  สงเสน
ประธานสภา
	ตามที่นายก อบต. เสนอญัตติและได้ชี้แจงในรายละเอียดดังกล่าว ก็ขอให้สมาชิกสภาฯ อภิปราย หรือจะแสดงความเห็นในประเด็นใดบ้าง เชิญครับ
· เมื่อไม่มีใครจะขออภิปราย ก็จะถามมติที่ประชุมต่อไป
· องค์ประชุม 19 ท่าน
· ใช้วิธีเปิดเผย ยกมือขึ้นพ้นศีรษะ
· ท่านใดเห็นชอบร่างแผนพัฒนา อบต. 3 ปี 
(พ.ศ.2558 – 2560) เพิ่มเติม ฉบับที่ 1 ขอให้ยกมือ ครับ


	มติที่ประชุม
	เห็นชอบเป็นเอกฉันท์

	ระเบียบวาระที่ 5
	การพิจารณาญัตติโอนงบประมาณรายจ่ายไปตั้งจ่ายรายการใหม่ ตามข้อบัญญัติงบประมาณรายจ่ายฯ พ.ศ.2558

	นายวิเชียร  สงเสน
ประธานสภา
	เชิญท่านนายก อบต. ชี้แจงในญัตติดังกล่าว ครับ


	นายบุญฤทธิ์  แคล้วแก้ว
นายกอบต. ชะอวด
	ท่านประธานสภา ส.อบต ชะอวด ทุกท่าน
        ตามที่กระผมได้เสนอญัตติต่อประธานสภาฯ และบรรจุเข้าระเบียบวาระการประชุม จะขอชี้แจงในรายละเอียดญัตติ เรื่อง ขออนุมัติโอนงบประมาณตั้งจ่ายรายการใหม่ในงบประมาณรายจ่าย ประจำปีงบประมาณ พ.ศ.2558 ดังนี้
        ด้วย การจัดทำข้อบัญญัติงบประมาณรายจ่ายประจำปีงบประมาณ 
พ.ศ.2558 มีบางรายการที่ไม่ได้ตั้งจ่ายไว้ จึงมีความจำเป็นที่จะต้องโอนงบประมาณตั้งจ่ายรายการใหม่ เพื่อให้การบริหารงานขององค์การบริหาร
ส่วนตำบลชะอวดเป็นไปอย่างมีประสิทธิภาพสามารถบริการประชาชนอย่างสะดวกและรวดเร็ว โดยแยกการโอนงบประมาณตามส่วนราชการ ดังนี้ 
(รวมทั้งสิ้น 1,412,200 บาท)
1. สำนักงานปลัด โอนงบประมาณตั้งจ่ายรายการใหม่ ดังนี้ 
(รวมทั้งสิ้น 43,000 บาท)
ประเภทครุภัณฑ์คอมพิวเตอร์ (21,000 บาท)
จัดซื้อเครื่องคอมพิวเตอร์โน้ตบุ๊ก สำหรับงานประมวลผล ตั้งไว้ ราคา 21,000 บาท ซึ่งมีคุณลักษณะพื้นฐาน 
– มีหน่วยประมวลผลกลาง (CPU) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่า ดังนี้
1) ในกรณีที่มีจำนวนแกนหลักรวม(Computer core) จำนวนไม่น้อยกว่า 10 แกน (10 core) ต้องมีความเร็วสัญญาณนาฬิกาพื้นฐาน    ไม่น้อยกว่า 2.7 GHz หรือ 
2) ในกรณีที่มีจำนวนแกนหลัก (core) จำนวนไม่น้อยกว่า 2 แกนหลัก (2 core) และมีหน่วยความจำแบบ Smart Cache Memory ขนาดไม่น้อยกว่า 4 MB ต้องมีความเร็วสัญญาณ นาฬิกาพื้นฐานไม่น้อยกว่า 2.7 GHz
    - มีหน่วยความจำหลัก (RAM) ชนิด DDR3 หรือดีกว่า ขนาดไม่น้อยกว่า 4 GB
    - มีหน่วยจัดเก็บข้อมูล (Hard disk) ขนาดความจุไม่น้อยกว่า 
500 GB จำนวน 1 หน่วย
    - มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง
    - สามารถใช้งานได้ไม่น้อยกว่า Wi-Fi (802.11b,g, n)และ Bluetooth
2. โอนลด จากสำนักงานปลัด แผนงานบริหารงานทั่วไป ค่าใช้จ่ายในการเลือกตั้งฯ ตั้งไว้ 200,000 บาท

ประเภทครุภัณฑ์เครื่องดับเพลิง (22,000 บาท)
  จัดซื้อสายส่งน้ำดับเพลิงขนาดเส้นผ่าศูนย์กลาง ไม่น้อยกว่า 2.5 นิ้ว ยาวไม่น้อยกว่า 20 เมตร จำนวน 2 เส้นๆ ละ 11,000 บาท 
ตั้งไว้ 22,000 บาท
โอนลด จากสำนักงานปลัด แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 750,000 บาท
3. [bookmark: _GoBack]กองช่าง โอนงบประมาณตั้งจ่ายรายการใหม่ ดังนี้ 
(รวมทั้งสิ้น 1,369,200 บาท)
ประเภทถนน (291,000 บาท)
1) โครงการยกระดับถนนทางเข้าสวนสมเด็จเจ้าฟ้าจุฬาภรณ์ 
หมู่ที่ 3 ตำบลชะอวด อำเภอชะอวด จังหวัดนครศรีธรรมราช โดยใช้วัสดุลูกรังส่วนที่ลุ่ม จำนวน 540 ลบ.ม. ขนาดกว้าง 5.00 เมตร หนา เฉลี่ย 0.30 เมตร ระยะทาง 300 เมตร และใช้วัสดุหินคลุกทำผิวจราจร จำนวน 177 ลบ.ม. ขนาดกว้าง 4.00 เมตร หนาเฉลี่ย 0.07 เมตร ระยะทาง 630 เมตร ทำการเกลี่ยเรียบตลอดสาย พร้อมติดตั้งป้ายประชาสัมพันธ์โครงการ จำนวน 1 ป้าย ตั้งไว้ 
291,000 บาท
โอนลด จากสำนักงานปลัด แผนงานบริหารงานทั่วไป ค่าใช้จ่ายในการเลือกตั้งฯ ตั้งไว้ 200,000 บาท และจากสำนักงานปลัด แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 750,000 บาท และจากกองช่าง แผนงานเคหะและชุมชน ค่าตอบแทนผลประโยชน์อื่นเป็นกรณีพิเศษ ตั้งไว้ 263,700 บาท
ประเภทขยายเขตไฟฟ้า (99,800 บาท)
1) โครงการขยายเขตไฟฟ้า ศูนย์พัฒนาเด็กเล็กองค์การบริหารส่วนตำบลชะอวด (ตามแบบแปลน อบต.ชะอวด) ตั้งไว้ 99,800 บาท
โอนลด จากกองคลัง แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 380,000 บาท
ประเภทอาคาร (978,400 บาท)
1) โครงการก่อสร้างรั้วล้อมรอบอาคารและประตูพร้อมป้ายชื่อ
ศูนย์พัฒนาเด็กเล็กองค์การบริหารส่วนตำบลชะอวด (ตามแบบแปลน อบต.ชะอวด) ตั้งไว้ 353,000 บาท
โอนลด จากส่วนการศึกษา แผนงานการศึกษา ค่าตอบแทนผลประโยชน์อื่นเป็นกรณีพิเศษ ตั้งไว้ 400,000 บาท และค่าใช้จ่ายในการสนับสนุนและส่งเสริมกิจกรรมการศึกษาฯ ตั้งไว้ 
100,000 บาท
2) โครงการก่อสร้างเสาธงศูนย์พัฒนาเด็กเล็กพร้อมลานคอนกรีตเสริมเหล็ก องค์การบริหารส่วนตำบลชะอวด (ตามแบบแปลน 
อบต.ชะอวด) ตั้งไว้ 99,600 บาท
โอนลด จากกองคลัง แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 380,000 บาท
3) โครงการปรับพื้นที่บริเวณอาคารโดยใช้วัสดุลูกรังจำนวน32 ลบ.ม.วัสดุหินย่อย จำนวน 45 ลบ.ม. ทำการเกลี่ยเรียบบริเวณพื้นที่ศูนย์พัฒนาเด็กเล็กองค์การบริหารส่วนตำบลชะอวด ตั้งไว้ 43,600 บาท
โอนลด จากกองคลัง แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 380,000 บาท
4) โครงการปรับพื้นถนนทางเข้าสนามกีฬาองค์การบริหารส่วนตำบลชะอวด ใช้วัสดุลูกรังปรับพื้นที่ จำนวน 45 ลบ.ม. ใช้วัสดุหินคลุก จำนวน 64 ลบ.ม. ทำการเกรดเกลี่ยเรียบผิวจราจร กว้าง 
4.00 เมตร ระยะทาง 160 เมตร ตั้งไว้ 51,400 บาท
โอนลด จากกองคลัง แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 380,000 บาท
5) โครงการก่อสร้างโรงจอดรถ อบต.ชะอวด ขนาดกว้าง 5.00 เมตร จำนวน 1 หลัง (ตามแบบแปลน อบต.ชะอวด) ตั้งไว้ 230,800 บาท
โอนลด จากสำนักงานปลัด แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 750,000 บาท
6) โครงการต่อเติมอาคารศูนย์เครื่องจักรกล ขนาดกว้าง 8.00 เมตร ยาว 8.00 เมตร จำนวน 1 หลัง (ตามแบบแปลน อบต.ชะอวด)
ตั้งไว้ 100,000 บาท
โอนลด จากสำนักงานปลัด แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 750,000 บาท
7) โครงการก่อสร้างศาลากลางน้ำองค์การบริหารส่วนตำบลชะอวด ขนาดกว้าง 3.00 เมตร ยาว 3.00 เมตร จำนวน 1 หลัง พร้อมทางเท้า คสล.ขนาดกว้าง 1.50 เมตร ระยะทาง 24.00 เมตรจำนวน 
1 แห่ง ตามแบบ อบต.ชะอวด ตั้งไว้ 100,000 บาท
โอนลด จากสำนักงานปลัด แผนงานบริหารงานทั่วไป ค่าตอบแทนผลประโยชน์อื่นเป็นกรณีพิเศษ ตั้งไว้ 750,000 บาท
    ทั้งนี้ ตามระเบียบกระทรวงมหาดไทยว่าด้วยการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่ม พ.ศ.2553 หมวด 4 การโอนและแก้ไขเปลี่ยนแปลงงบประมาณ ข้อ 27 หมวดค่าครุภัณฑ์ ที่ดินและสิ่งก่อสร้าง ให้เป็นอำนาจอนุมัติของสภาท้องถิ่น
    จึงเสนอญัตติมาเพื่อให้สภาองค์การบริหารส่วนตำบลชะอวดได้พิจารณาอนุมัติ ต่อไป

	นายวิเชียร  สงเสน
ประธานสภา
	ตามที่ท่านนายก อบต. ได้ชี้แจงรายละเอียดในญัตติขออนุมัติโอนงบประมาณ ตั้งจ่ายรายการใหม่ งบประมาณรายจ่าย ประจำปีงบประมาณฯ พ.ศ.2558   ก็ขอให้สมาชิกสภาฯ อภิปรายหรือแสดงความเห็นในข้อหรือประเด็นต่างๆ 
เชิญครับ

	นายโชคดี  แพรกทอง
ส.อบต. ม.5
	ท่านประธานสภา  ส.อบต ชะอวด ทุกท่าน
ผมมีหัวข้อที่ท่านนายกฯ เสนอญัตติขออนุมัติโอนงบฯ 2558 การตั้งจ่าย
ค่าจัดซื้อสายส่งน้ำดับเพลิง ตั้งไว้ ในปี 2559  ไว้ด้วย จะเป็นการตั้งซ้ำซ้อนหรือไม่

	นายรณรงค์  เกื้อสังข์
ส.อบต. ม.1
	ท่านประธานสภา  ส.อบต ชะอวด ทุกท่าน
· ก่อสร้างทางเท้า / ศาลากลางน้ำ
แบบ ปร.4 หน้า2/3 ลำดับที่ 4.2 – 4.3 เหล็กตัวซีมีขนาดเล็ก      จะแพงกว่าขนาดใหญ่ ราคาแตกต่าง ผิดพลาดหรือไม่
· ขยายเขตไฟฟ้าไปยังศูนย์เด็กเล็กฯ ตามประมาณการเสาไฟฟ้าขนาดเท่าไหร่ เสา 6 ต้น ใช้น๊อต 27 ตัว ใช้ตรงไหน มากไป
· ลวดผูก 4 มม. ใช้ตรงไหน
· ท่อเหลือง ไม่ระบุขนาดเท่าไหร่
· แท่งกราว ยาวกี่เมตร ชนิดไหน
· ผ้าเทป จำนวนเยอะไป 
และเมื่อมองงบประมาณ ตั้งไว้แพงไปครับ

	นายสุพจน์  สายฟอง
ผู้อำนวยการกองช่าง
	ท่านประธานสภา  ส.อบต ชะอวด ทุกท่าน
ตามที่สมาชิกสภาฯ ได้อภิปรายในการตั้งจ่ายประมาณการ โครงการก่อสร้างศาลากลางน้ำในส่วนของเหล็กตัวซี พิมพ์คลาดเคลื่อนสลับกัน ต้องขอแก้ไขใหม่ครับ และโครงการขยายเขตไฟฟ้าไปศูนย์เด็กเล็กองค์การบริหารส่วนตำบลชะอวดที่สร้างใหม่ ได้ประสานกับเจ้าหน้าที่การไฟฟ้าประมาณการ ในรายละเอียดรูปแบบต่างๆ ทั้งนี้จะขอตรวจสอบรูปแบบรายละเอียดใหม่ และขอรบกวนสมาชิกสภาฯ ร่วมตรวจสอบ รายละเอียดประมาณการ กับกองช่างพร้อมกับเจ้าหน้าที่การไฟฟ้าครับ

	นายเล็ก  สุขเนาวรัตน์
ส.อบต. ม.1
	ท่านประธานสภา  ส.อบต ชะอวด ทุกท่าน
ผมก็ไม่ติงอะไรมาก ขยายเขตไฟฟ้าไปยังศูนย์เด็กเล็กฯ สายไฟฟ้า น่าจะระบุเป็นสายชนิดหุ้ม สายทองแดง หรือสายชนิดไหนต้องระบุเอาไว้ ครับ

	นายภิรมย์  นนทเสน
ส.อบต. ม.8
	ท่านประธานสภา  ส.อบต ชะอวด ทุกท่าน
การตั้งประมาณการราคาของเหล็ก โครงการก่อสร้างศาลากลางน้ำ ที่มีความผิดพลาดสลับกัน และขอให้ช่างไปดูโครงการก่อสร้างโรงจอดรถ รายการเหล็กก็มีความแตกต่างราคา ช่วยตรวจสอบดูใหม่ครับ

	นายวิเชียร  สงเสน
ประธานสภา
	ไม่ทราบท่านใด จะอภิปรายอีกบ้าง ครับ
· เมื่อไม่มีใครจะขออภิปรายอีก ต่อไปจะขอมติสภาฯ ครับ
· องค์ประชุม 19 ท่าน
· ใช้วิธีเปิดเผย ยกมือขึ้นพ้นศีรษะ
· ใครอนุมัติให้โอนงบประมาณรายจ่าย ตั้งจ่ายรายการใหม่ฯ 
ทุกรายการ ขอให้ยกมือ ครับ


	มติที่ประชุม
	อนุมัติเอกฉันท์

	ระเบียบวาระที่ 6
	เรื่องอื่นๆ

	นายวิเชียร  สงเสน
ประธานสภาฯ
	แจ้งการดำเนินงานก่อสร้างถนน คสล.หมู่ที่ 3 ผมขอให้สมาชิกสภาฯ ในพื้นที่ทั้ง 2 ท่าน ถือเป็นหน้าที่ความรับผิดชอบตามโครงการที่ อบต. ดำเนินการเอง ที่จะต้องร่วมดูแลด้วย ครับ

	นายนิพนธ์  สุขขนาน
ส.อบต. ม.3
	ท่านประธานสภา  ส.อบต ชะอวด ทุกท่าน
ผมขอแจ้งถึงโครงการที่สำคัญ จำเป็นต้องดำเนินการ คือ ขยายเขตไฟฟ้า ถนนสายบางคลุ้ง หมู่ที่ 3 ขณะนี้มืด เปลี่ยวในเวลากลางคืน เพื่อความปลอดภัยในชีวิตและทรัพย์สิน ครับ

	นายรณรงค์  เกื้อสังข์
ส.อบต. ม.1
	ท่านประธานสภา  ส.อบต ชะอวด ทุกท่าน
ผมมีเรื่องแจ้งเพื่อให้ดำเนินการ คือ
· ระบบไฟฟ้าสาธารณะ หมู่ที่ 1 / หมู่ที่ 9 บางวันระบบไม่ทำงาน
ปิด – เปิด 9 โมงเช้าก็ยังไม่ปิด เจ้าหน้าที่ไฟฟ้า แจ้งช่วยดูครับ
· การจัดเก็บขยะของ เจ้าหน้าที่ อบต. ช่วยเก็บข้างถังด้วย
· การขุดลอกคูระบายน้ำหน้า ธ.ก.ส. ช่วยดำเนินการด้วยครับ

	นายบุญฤทธิ์  แคล้วแก้ว
นายกอบต. ชะอวด
	ท่านประธานสภา  ส.อบต ชะอวด ทุกท่าน
· ผมขออนุญาต ในประเด็นของสมาชิกสภาฯ ตั้งข้อสังเกต อย่างไฟฟ้า การประมาณการต่างๆ ผมก็ไม่เข้าใจเท่าไหร่ ก็ให้ช่างไปดูใหม่        กับสมาชิกสภาฯ แต่ผมดูการประมาณการวัสดุไฟฟ้า ถ้าการไฟฟ้าฯ ประมาณการจะแพงกว่าท้องตลาด เช่น โคมไฟของการไฟฟ้าภูมิภาค เหล็กจะทนหนากว่าทั่วไป
· ส่วนการประมาณราคาโรงจอดรถ ทางเท้า คสล. ศาลากลางน้ำ ให้ช่างแก้ไขที่ผิดพลาด ตามที่สมาชิกสภาฯ ตั้งข้อสังเกต และกองช่างเองตอนนี้ ก็ยุ่งหลายเรื่องด้วย แต่ต้องดำเนินการก็อาจจะผิดพลาดบ้าง
· การขุดลอกคูระบายน้ำหน้า ธ.ก.ส. หมู่ที่ 1 ก็มีหนังสือแจ้งมาแล้วจากเทศบาลตำบลชะอวด ว่าไม่อยู่ในความรับผิดชอบ ก็จะจัดจ้างดำเนินการต่อไป
· การดำเนินการ รองรับการดูแลรักษาถนนลาดยางของ อบต. จากการบรรทุกดินทรายในพื้นที่ ทำให้ถนนชำรุด เสียหาย ก็ได้จัดทำบันทึกข้อตกลงร่วมกัน ระหว่างตัวแทนชาวบ้าน ผู้ประกอบการบ่อทราย ตัวแทนผู้รับจ้างก่อสร้างถนนทางหลวงชนบท สายบางคลุ้ง – เนินธัมมัง และอบต.ชะอวด เพื่อซ่อมถนนชำรุด
· การดำเนินงานต่างๆ ของ อบต.ชะอวด ก็พยายามเร่งดำเนินการในทุกเรื่องให้เป็นไปตามแผนงานที่วางไว้ ก็ขอความร่วมมือสมาชิกสภาฯ   ในพื้นที่ทุกท่านด้วย

	นายวิเชียร  สงเสน
ประธานสภา
	ในการดูแลรักษาถนนลาดยาง ถนน คสล. ต้องหามาตรการต่างๆ เช่น 
ถนน คสล. หมู่ที่ 2 – หมู่ที่ 6 ต.ชะอวด รถบรรทุกหนักเกินน้ำหนักวิ่งผ่าน 
ไปหาเจ้าหน้าที่ตำรวจประจำสายตรวจตำบลชะอวด ก็บอกว่าไม่ไหว ตอนอยู่ดูแลได้ ตอนไม่อยู่รถก็วิ่งอีก ก็หารือเพื่อหาวิธีดำเนินการ อาจจำเป็นต้องทำซุ้มประตูกั้นรถบรรทุกสิบล้อ บรรทุกเกินน้ำหนักครับ

	นายทวี  ภารชาตรี
ส.อบต. ม.5
	ท่านประธานสภา  ส.อบต ชะอวด ทุกท่าน
ผมขอเสริมเล็กน้อย ในเรื่องต่างๆ คือ
1. เรื่องการขอออก นสล.ในสวนสมเด็จฯ ประชาชนที่ร่วมทำประชาคม ให้ความเห็นเสร็จแล้ว เรียบร้อยหรือยัง ฝากประธานสภาฯ 
ประสานด้วย
2. ช่วยมองความสำคัญกับการก่อสร้างถนนสายคลองทราย – ทางเข้าสวนสมเด็จฯ ที่เดือดร้อน จำเป็น ลำบากต่อการสัญจร ฝุ่นละออง เดือดร้อนทั้งชาวบ้านสองข้างถนน และผู้ใช้เส้นทาง รวมถึงพวกเราสมาชิกสภาฯ เจ้าหน้าที่ อบต. ต้องใช้เส้นทางนี้ตลอด ฝากช่วยจัดหางบฯ จากส่วนไหนมาดำเนินการ

	นายจรัส   นิลทะรัตน์
หัวหน้าสำนักงานปลัด
	ท่านประธานสภา  ส.อบต ชะอวด ทุกท่าน
· ขอแจ้งการจัดทำโครงการขอรับสนับสนุนงบฯ สาธารณสุขหมู่บ้าน ประจำปีงบฯ พ.ศ.2559 ยังมีบางหมู่บ้าน ยังไม่จัดส่งโครงการฯ 
เข้ามา ปกติภายใน มิถุนายน ที่ผ่านมา
· การจ่ายเงินศูนย์สงเคราะห์หมู่บ้าน ขณะนี้ทำเบิกจ่ายให้แล้ว ขอรับเช็คที่กองคลัง ครับ

	นายสุพจน์  สายฟอง
ผู้อำนวยการกองช่าง
	· ขอแจ้งผู้ที่ก่อสร้างอาคารต่างๆ ฝากประสานสมาชิกสภาฯ ช่วยแจ้งให้มาขออนุญาตกับ อบต. ที่กองช่าง
· ขณะนี้ก่อสร้างถนน คสล. ทุกสาย ฝากสมาชิกสภาฯ ช่วยดูแล น้องๆที่ร่วมกันทำ ชาวบ้านถามว่า สมาชิกฯ ไปไหน ก็ไม่รู้จะตอบอย่างไร

	นายเล็ก  สุขเนาวรัตน์
ส.อบต. ม.1
	ท่านประธานสภา  ส.อบต ชะอวด ทุกท่าน
· การถมหินคลุก สายบางไอบ่อ ฝากช่วยดูแลครับ ขณะนี้ถนนเป็นหลุมบ่อเยอะมาก ครับ

	นายปรีดี  จันทร์แก้ว
ส.อบต. ม.2
	ท่านประธานสภา  ส.อบต ชะอวด ทุกท่าน
ผมมีเรื่องขอพูดคุย ในประเด็นต่างๆ คือ 
· การดูแลถนน คสล. หมู่ที่ 2 ผมเองไปโบกรถบรรทุก ขอความร่วมมือให้เลี่ยงใช้เส้นทางอื่น ก็เป็นเด็กๆที่ขับรถ
· การซ่อมถนน ผู้ประกอบการบ่อทรายก็เอารถบดมาจอดไว้ที่ อบต.   ให้ทาง อบต. สบายใจ ยังไม่ทำ ก็จะต้องหามาตรการรองรับกันต่อไป 
· และวันนี้ก็เชิญทุกท่านร่วมบำเพ็ญกุศลศพของย่ากระผม ซึ่งช่วงค่ำ ท่านนายกฯ และสมาชิกสภา อบต. ร่วมเป็นเจ้าภาพสวด
พระอภิธรรมฯ ครับ

	นายวิเชียร  สงเสน
ประธานสภา
	ท่านนายกอบต. สมาชิกสภาฯ ทุกท่าน
ไม่ทราบท่านใดมีเรื่องอะไรอีกบ้าง เมื่อไม่มีสำหรับวันนี้ ต้องขอขอบคุณ
ท่านนายก อบต. ท่านสมาชิกสภาฯ ผู้บริหารฯ และผู้เข้าร่วมการประชุม      ทุกท่าน ขอปิดการประชุมครับ

	ปิดประชุม
	เวลา 13.30 น.

	
	

	
	



                          
                       (นายคำนึง     จันทร์คง)
                   ปลัดองค์การบริหารส่วนตำบล
          เลขานุการสภาองค์การบริหารส่วนตำบลชะอวด



คณะกรรมการตรวจรายงานการประชุมได้ตรวจรายงานการประชุมนี้   เมื่อวันที่   9   เดือน ธันวาคม พ.ศ.
2558   เวลา   10.00  น.  ณ.  องค์การบริหารส่วนตำบลชะอวด

  (ลงชื่อ)      เล็ก   สุขเนาวรัตน์      	ประธานกรรมการตรวจรายงานการประชุม
		                      (นายเล็ก    สุขเนาวรัตน์)
           (ลงชื่อ)	      ทวี   ภารชาตรี    	        กรรมการตรวจรายงานการประชุม
                      (นายทวี    ภารชาตรี)
          (ลงชื่อ)          เสถียร  วันรัตน์	        เลขานุการตรวจรายงานการประชุม      
                                          (นายเสถียร    วันรัตน์)
สภาองค์การบริหารส่วนตำบลชะอวด รับรองรายงานการประชุมสภา สมัยสามัญ สมัยที่ 3/2558  ครั้งที่ 2  แล้ว              
ในการประชุมสภาอบต.ชะอวด  สมัยสามัญ  สมัยที่  4  ประจำปี  2558   เมื่อวันที่   28    เดือน ธันวาคม
พ.ศ. 2558
	
                    
                                                          (ลงชื่อ)      วิเชียร  สงเสน                        .
            	                               (นายวิเชียร     สงเสน)
	                  ประธานสภาองค์การบริหารส่วนตำบลชะอวด



